શ્રીલંકામાં રાજકીય ઉથલ-પાથલ વચ્ચે બરતરફ કરાયેલા વડાપ્રધાન રાનિલ વિક્રમસિંઘેની પાર્ટીએ મંગળવારે રાષ્ટ્રપતિ મૈત્રીપાલા સિરિસેના પર કુટનીતિના આરોપો લગાવતા વિરોધ પ્રદર્શન કર્યા હતા. હાલમાં શ્રીલંકા રાજકીય સમસ્યાઓથી ઘેરાયેલું છે. આ સમસ્યાઓએ ગંભીર સ્વરૂપ ત્યારે લીધું જ્યારે રાષ્ટ્રપતિ સિરિસેનાએ શુક્રવારે વડાપ્રધાન વિક્રમસિંઘેને તેમના પદેથી હટાવ્યા અને મહિંદા રાજપક્ષેને શ્રીલંકાના નવા વડાપ્રધાન નિયુક્ત કર્યા અને બહુમત મેળવવાના પ્રયત્નોમાં સંસદને સ્થગિત કરી હતી.